ET Euroopa Liidu Teataja C 316/2

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase muudatustaotluse avaldamine

(2006/C 316/02)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväite kätte saama kuue kuu jooksul alates käesoleva dokumendi avaldamisest.

MUUDATUSTAOTLUS NÕUKOGU MÄÄRUS (EÜ) nr 510/2006

Muudatustaotlus vastavalt artiklile 9 ja artikli 17 lõikele 2

“MÜNCHENER BIER”

EÜ nr DE/PGI/117/0516

KPN ( ) KGT ( X )

Taotletav(ad) muudatus(ed)

Pealkiri (pealkirjad) tehnospetsifikaadis

Toote nimi Toote kirjeldus Geograafiline piirkond Päritolutõend Tootmismeetod Seos piirkonnaga Märgistamine Riiklikud nõuded

Muudatus(ed):

Kirjeldus:

Tegemist on lihtsustatud registreerimismenetluse käigus ilmnenud vigade parandamisega. 1997. aastal tuli tehnospetsifikaat esitada väga lühikese aja jooksul. Seal esines vigu, mis avastati alles nüüd. Õllepruulimise seisukohalt ei too vigade parandamine endaga kaasa olulisi muudatusi. Asjatundjate teatel ei taju keskmine tarbija vigade parandamisega seotud muudatusi.

Kokku ilmnes või avastati 6 viga.

Sordi “Hefeweizen” värvi puhul on tegemist taotluse esitaja enda veaga, mis tekkis tehnospetsifikaadi koostamise käigus.

Nii sortide “Export hell”, “Export dunkel”, “Bockbier” ja “Oktoberfestbier” mõruduse näitajate kui ka sordi “Export dunkel” värvi puhul on tegemist taotlejate rühma liikmete tehtud vigadega. Käesoleva taotlusega tuleb ilmnenud vead parandada.

Seetõttu taotletakse registreeritud nimetuse “Münchener Bier” tehnospetsifikaadis järgmiste muudatuste tegemist:

a) : “Export Hell” puhul mõruduse ühikute (EBU) muutmine: : 17,0 — 26,0 ühiku asemel 15,0 — 26,0 ühikut b) : “Export Dunkel” puhul mõruduse ühikute (EBU) muutmine: : 18,0 — 24,0 ühiku asemel 15,0 — 24,0 ühikut ning värvi ühikute (EBC) muutmine: : 42,0 — 55,0 ühiku asemel 42,0 — 60,0 ühikut c) : “Hefeweizen Hell” puhul värvi ühikute (EBC) muutmine: : 11,0 — 16,0 ühiku asemel 11,0 — 20,0 ühikut d) : “Bockbier” puhul mõruduse ühikute (EBU) muutmine: : 21,0 — 32,5 ühiku asemel 18,0 — 32,5 ühikut e) : “Oktoberfestbier” puhul mõruduse ühikute (EBU) muutmine: : 18,0 — 28,0 ühiku asemel 16,0 — 28,0 ühikut

Päritolutõend:

Määruse (EÜ) 383/2004 artiklis 2 koostoimes artikliga 1 on sätestatud, et tuleb esitada kõik olulised tootmis- ja turustamisnõuded. See hõlmab ka asjakohase toote jälgitavust tarbijast tagasi tootjani ning vajadusel ka kaugemale. Lisaks on toote jälgitavus nüüd õigusaktidega reguleeritud (määruse (EÜ) 178/2002 artikkel 18 “Jälgitavus”).

See kehtib käesoleval juhul ka õlle pruulimiseks kasutatava vee kohta.

Seetõttu taotletakse järgmise teksti lisamist tehnospetsifikaati:

“Müncheni õlle kui Münchenist pärit toote päritolutõend on etiketile ja/või minimaalse säilivusaja tähisele trükitud märgistus koos iga taotluse esitanud õlletehase poolt individuaalselt peetava dokumentatsiooniga. Õlletehase-sisestes süsteemides täiendavad seda saatelehed, õlle valmistamisega seotud dokumendid, elektroonilised nimekirjad jne. Need tehasesisesed nõuetekohased süsteemid kaasajastati osaliselt alates 1. jaanuarist 2005 kehtiva määruse (EÜ) 178/2002 artikli 18 (“Jälgitavus”) põhjal. Sel viisil on võimalik veel kiiremini vastata tarbijate ja/või asutuste järelepärimistele tegeliku päritolu kohta. Eelkõige mõõteseadmete (sh veemõõturite) abil, mis on vahel kinnitatud otse kaevusuu külge, aga ka spetsiaalsete veepaakide ja/või torusüsteemide ning tõenäosusarvutuste abil saab igal ajal tõestada, et õlle valmistamisel on tõepoolest kasutatud punktis 4.5 nimetatud spetsiaalset Müncheni vett.”

Märgistamine

Nimed “Münchener Bier” ja “Münchner Bier” erinevad vaid tähe “e” kasutamise poolest tähtede “Münch…” järel. Tegemist on Münchenile/Baierimaale omase keele eripäraga, kus täht “e” teatavate sõnade puhul nii hääldades kui ka kirjutades “ära neelatakse”. Sõna sisu see ei muuda. Käesoleval juhul on tegemist ühe ja sama tootega, ning “e”“äraneelamine” ei avalda sellele mingit mõju, sh ka toote päritolule. Baierimaal mõistetakse sõna “münchnerisch” all sama mis sõna “münchenerisch” all. Sama peaks kehtima vähemalt kogu Euroopas. Seetõttu taotletakse punkti 4.8 sõnastamist järgmiselt:

“Õlle märgistamine põhineb tootekirjeldusel “Münchener Bier” või “Münchner Bier” koos ühe punktis 4.2 nimetatud õllesordiga.”

AJAKOHASTATUD KOKKUVÕTE

NÕUKOGU MÄÄRUS (EÜ) nr 510/2006,

“MÜNCHENER BIER”

EG-Nr. EÜ nr DE/PGI/117/0516/24.04.2003

KPN ( ) KGT ( X )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada riigi pädevatest asutustest (vt punkt 1) või Euroopa Komisjonist (1).

1. Liikmesriigi pädev asutus:

Nimi: Bundesministerium der Justiz Aadress: Mohrenstraße 37, D-11015 Berlin Tel: 030/20 25 — 70 (bei Durchwahl: 030/20 25 — 93 28) Faks: 030/20 25 — 95 25 E-post: Matzner-An@bmj.bund.de

2. Taotlejate rühm:

Nimi: Verein Münchener Brauereien e.V. Aadress: Oskar-von-Miller-Ring 1, D-80333 München Tel: 089/28 86 31 Faks: 089/28 39 57 E-post: newrzella.vmb-wv-vba@gmx.de Koosseis: Tootjad/töötlejad ( X ) Muud ( )

3. Toote liik:

Rühm 2.1 Õlu

4. Tehnospetsifikaat (artikli 4 lõikes 2 sätestatud nõuete kokkuvõte)

4.1 Nimi: “Münchener Bier”

4.2 Kirjeldus:

Helles

Algvirde tihedus %: 11,4 - 11,9 Alkoholisisalduse mahu %: 4,7 - 5,4 Värv (EBC): 5,0 - 8,5 ühikut Mõrudus (EBU): 14,0 - 25,0 ühikut

Helekollane, hele, hõrk, puhas, pehme, vastavalt valmistusviisile mahe kuni meeldivalt humalane, kergelt vürtsikas kuni vürtsikalt värske meeldiva mõrkja noodiga;

Export Hell

Algvirde tihedus %: 12,5 - 12,8 Alkoholisisalduse mahu %: 5,5 - 6,0 Värv (EBC): 5,5 - 7,5 ühikut Mõrudus (EBU): 15,0 - 26,0 ühikut

Helekollane, selge, lõpuni käärinud, täidlane, mahedast ümarduvalt pehmest jõuliselt vürtsikani, osaliselt kergelt humalane, osaliselt kergelt mõrkjas;

Export Dunkel

Algvirde tihedus %: 12,5 - 13,7 Alkoholisisalduse mahu %: 5,0 - 5,9 Värv (EBC): 42,0 - < 60,0 ühikut Mõrudus (EBU): 15,0 - 24,0 ühikut

Täidlane, pehme, linnaseline kuni jõuline, mõnikord domineerivad Müncheni linnased;

Pils

Algvirde tihedus %: 11,5 - 12,5 Alkoholisisalduse mahu %: 4,9 - 5,8 Värv (EBC): 5,5 - 7,0 ühikut Mõrudus (EBU): 30,0 - 38,0 ühikut

Kergelt mõrkjas, kerge hõrk humalamõrudus, tugevalt humalane kuni humalaaroomiga, kerge, elegantne, pikantne;

Leichtes Weißbier

Algvirde tihedus %: 7,7 - 8,4 Alkoholisisalduse mahu %: 2,8 - 3,2 Värv (EBC): 11,0 - 13,0 ühikut Mõrudus (EBU): 13,0 - 15,0 ühikut

Värskendav, kirbe, kihisev, filtreerimata, tüüpiline pinnakääritusega nisuõlle maitse;

Kristall Weizen

Algvirde tihedus %: 11,5 - 12,4 Alkoholisisalduse mahu %: 4,9 - 5,5 Värv (EBC): 7,5 - 12,5 ühikut Mõrudus (EBU): 12,0 - 16,0 ühikut

Kirbe, tugevalt kihisev, filtreeritud, selge, pikantne, pinnakäärituse noodiga, tüüpilise pinnakääritusega;

Hefeweizen Hell

Algvirde tihedus %: 11,4 - 12,6 Alkoholisisalduse mahu %: 4,5 - 5,5 Värv (EBC): 11,0 - 20,0 ühikut Mõrudus (EBU): 12,0 - 20,0 ühikut

Lõpuni käärinud, loomulikult hägune, tüüpiline pinnakääritus, kirbe, värskendav, kihisev, pikantne, vahel pärmine, nisuõllearoom;

Hefeweizen Dunkel

Algvirde tihedus %: 11,6 - 12,4 Alkoholisisalduse mahu %: 4,5 - 5,3 Värv (EBC): 29,0 - 45,0 ühikut Mõrudus (EBU): 13,0 - 16,0 ühikut

Loomulikult hägune, täidlane, linnaseline maitse/iseloom, pinnakääritusele omane noot/iseloom;

Märzen

Algvirde tihedus %: 13,2 - 14,0 Alkoholisisalduse mahu %: 5,3 - 6,2 Värv (EBC): 8,0 - 32,5 ühikut Mõrudus (EBU): 21,0 - 25,0 ühikut

Väga täidlane, hõrk, mahe, altbayerisch-tüüpi kuni linnaseline aroom, väga õrnalt mõrkjas;

Bockbier

Algvirde tihedus %: 16,2 - 17,3 Alkoholisisalduse mahu %: 6,2 - 8,1 Värv (EBC): 7,5 - 40,0 ühikut Mõrudus (EBU): 18,0 - 32,5 ühikut

Lõpuni käärinud, ümarast, täidlasest, hõrgust, pehmest aromaatsest kergelt humalaseni, kergelt mõrkjani kuni tugevalt humalaseni ning mõnikord vürtsika iseloomuga;

Doppelbock

Algvirde tihedus %: 18,2 - 18,7 Alkoholisisalduse mahu %: 7,2 - 7,7 Värv (EBC): 44,0 - 75,0 ühikut Mõrudus (EBU): 18,0 - 28,0 ühikut

Tugev, jõuline, vürtsikas, tummine, linnaseline maitse;

Leichtbier

Algvirde tihedus %: 7,5 - 7,7 Alkoholisisalduse mahu %: 2,7 - 3,2 Värv (EBC): 5,5 - 7,0 ühikut Mõrudus (EBU): 24,0 - 26,5 ühikut

Kergelt mõrkjas peen maitse;

Diät Pils

Algvirde tihedus %: 8,5 - 9,3 Alkoholisisalduse mahu %: 4,3 - 4,9 Värv (EBC): 5,0 - 6,5 ühikut Mõrudus (EBU): 26,0 - 30,0 ühikut

Süsivesikutevaene, kergelt mõrkjas, kuiv maitse;

Schwarz-Bier

Algvirde tihedus %: 11,3 Alkoholisisalduse mahu %: 4,8 Värv (EBC): 70,0 ühikut Mõrudus (EBU): 17,0 ühikut

Kergelt vürtsikas linnasearoom;

ICE-Bier

Algvirde tihedus %: 11,2 Alkoholisisalduse mahu %: 4,9 Värv (EBC): 6,5 ühikut Mõrudus (EBU): 20,0 ühikut

Harmooniline, ümar, täidlane;

Nähr-/Malzbier

Algvirde tihedus %: 12,3 - 12,7 Alkoholisisalduse mahu %: 0,0 - 1,2 Värv (EBC): 65,0 - 90,0 ühikut Mõrudus (EBU): 8,0 - 15,0 ühikut

Vähese alkoholisisaldusega, väga nõrgalt käärinud, linnaseline, vürtsikas, väga nõrgalt humalane;

Oktoberfestbier

Algvirde tihedus %: 13,6 - 14,0 Alkoholisisalduse mahu %: 5,3 - 6,6 Värv (EBC): 6,0 - 28,0 ühikut Mõrudus (EBU): 16,0 - 28,0 ühikut

Hele, kuldne, merevaiguvärvi või tume, täidlasest, väga ümarast, pehmest või linnaselisest kergelt humalaseni väga vähese mõrudusega ja tugeva, veidi magusa maitsega.

4.3 Geograafiline piirkond: Müncheni linna territoorium.

4.4 Päritolutõend: Müncheni õlle kui Münchenist pärit õlle päritolutõend on etiketile trükitud märgistus ja/või “parim-enne” kuupäev koos taotlejate rühma liikmete individuaalse dokumentatsiooniga. Õlletehasesisestes süsteemides täiendavad seda saatelehed, õlle valmistamisega seotud dokumendid, elektroonilised nimekirjad jne.

Need tehasesisesed nõuetekohased süsteemid ajakohastati osaliselt alates 1. jaanuarist 2005 kehtiva määruse (EÜ) 178/2002 artikli 18 (“Jälgitavus”) kohaselt. Sel viisil on võimalik veel kiiremini vastata tarbijate ja/või asutuste järelepärimistele tegeliku päritolu kohta.

Eelkõige mõõteseadmete (sh veemõõturite) abil, mis on vahel kinnitatud otse kaevusuu külge, aga ka spetsiaalsete veepaakide ja/või torusüsteemide ning tõenäosusarvutuste abil saab igal ajal tõestada, et õlle valmistamisel on tõepoolest kasutatud punktis 4.5 nimetatud spetsiaalset Müncheni vett.

4.5 Tootmismeetod: Müncheni õlut toodetakse Münchenis ja Saksamaal kehtivate õigusnormide kohaselt. Linnasteks töödeldud teravili purustatakse ja segatakse seejärel spetsiaalse Müncheni veega. Kõnealune Müncheni õlletehaste poolt kasutatav vesi on pärit Müncheni kruusakihist ja saadakse Müncheni linna territooriumil asuvatest oma puurkaevudest, mis ulatuvad enamasti tertsiaari kihtideni. Meskiks nimetatavat segu pidevalt segades kuumutatakse seda seejärel järgemööda erinevatel temperatuuridel. Sel viisil aktiveeritakse olemasolevad ensüümid ja vabastatakse linnasepurust muidu raskesti väljalahustuvad linnasekomponendid. Seejärel eraldatakse lahustuvad komponendid mittelahustuvatest selitamise või filtreerimisega. Siis juhitakse virre keedukatlasse, kus seda koos valitud, valdavalt Baieri päritolu humalatega umbes 1–2 tundi keedetakse. Seejuures vabanevad humala aroomid ja koostisosad ning sadestuvad valgud, mis võiksid mõjuda kahjulikult Müncheni õlle säilivusele ja erilisele maitsele. Selle tootmisetapi lõpuks peab olema saavutatud soovitud algvirde tihedus. Pärast virde puhastamist seal veel leiduvatest tahketest koostisosadest jahutatakse kuum õllevirre maha ja juhitakse kääritusnõudesse. Samal ajal lisatakse hoolikalt doseeritud spetsiaalset puhaskultuuri pärmi. Et kõigil pärmirakkudel, mis Müncheni õlle maitset oluliselt mõjutavad, oleks täiesti identsed omadused, on kõik puhaskultuurid pärit ühestainsast pärmirakust. Müncheni õhuga õhustatud spetsiaalse(te) pärmi(de) lisamise tulemusena tekib lõpuks virde käärimisprotsess, mis kestab umbes 4–8 päeva. Pärm muudab vabanenud maltoosi loomulikul teel umbes 1/3 ulatuses alkoholiks ja umbes 1/3 ulatuses süsihappegaasiks. Viimane kolmandik jääb õllesse maitset andva ja iseloomustava jääkekstraktina. Käärimise tulemusena valmib nn roheline õlu. Pärast pinnale tõusva või põhja sadestuva pärmi eraldamist rohelisest õllest omandab õlu laagerdumisnõudes madalamatel temperatuuridel laagerdudes oma äravahetamatu maitse ja täisküpsuse. Roheline õlu rikastub seejuures loomulikul teel süsihappegaasiga ja “küpseb” 4–11 nädalat lõplike maitseomaduste saavutamiseni.

4.6 Seos geograafilise piirkonnaga: Müncheni õlleks võib nimetada ainult Münchenis valmistatud õlut. Tarbijal seostuvad sellega teatav maine ja ootused kõrgeimale kvaliteedile. Müncheni õlletehased on kasutanud Müncheni õlle nimetust sajandeid ilma kolmandate isikute vastuväideteta. Müncheni piirkonna inimeste tugev seotus Müncheni õllega põhineb ajaloolistel seostel, mõeldagu kasvõi Müncheni õllerevolutsioonile.

Pikaajalist traditsiooni saab tõendada muuhulgas ka sellega, et juba hertsog Ludwig Range 1280. aasta vararegistris on fikseeritud Müncheni õllepruulijate rahalised ja naturaalkoormised (vt Heckhorn/Wiehri “München und sein Bier”, München 1989, või dr. Karin Hackel-Stehri doktoritööd (nagu eespool punkti 4 puhul), samuti Sedlmayr/Grohsmanni “Die” prewen “Münchens”, Nürnberg 1969, lisatud väljavõtetena). Vt ka dr. Christine Rädlingeri 1996. aasta juubeliväljaannet “125 Jahre Verein Münchener Brauereien e.V.”). Lisaks tunnistas Saksamaa riigikohus mitmes otsuses, viimati 13. novembri 1923. aasta kohtuotsuses (Kaubamärgi kaitse ja konkurents, kd 23, lk 152) seadusjõuliseks, et nimetus “Müncheni õlu” on muutunud algupäraseks päritolunimetuseks. Teaduskirjanduse seisukohalt ei ole selles osas miski muutunud — vt Loschelder/Schneppi “Deutsche geographische Herkunftsangaben”, Köln 1992, lk 262 jj; Baumbach/Hefermehli kommentaar konkurentsiseaduse 14. trükile, § 3 “Ebaausa konkurentsi seadus” lõige238, München 1983.

Müncheni piirkonna erilise asukoha tõttu olid just õlletehased linna majanduse ja kultuuri toetajad. Seetõttu samastavad tarbijad ennast väga omamaise Müncheni õllega ja naudivad seda kui kohalikku toodet. Neid asjaolusid on arvesse võetud Saksamaa Liitvabariigi ning ELi liikmesriikide Prantsusmaa, Kreeka, Itaalia ja Hispaania ning samuti Šveitsi vahel sõlmitud päritolumärgistuse, registreeritud päritolunimetuste ja geograafiliste tähiste kaitset käsitlevates kahepoolsetes lepingutes, mis hõlmavad ka Müncheni õlut.

Muud seotud dokumendid:

Prof. dr. W.Zipfeli kommentaar toiduaineseadusele C 100 § 17 lõige 228/233 ja C 412 lõige 30;

Loschelder/Schneppi “Deutsche geographische Herkunftsangaben”, Köln 1992, lk 262 jj, lk 14 ja lk 148;

dr. Karin Hackl-Stehri doktoritöö “Unser Bier”.

4.7 Kontrolliasutus: Tootjate kontroll:

Väärkasutuse kontroll:

4.8 Märgistamine: Õlle märgistamine põhineb tootekirjeldusel “Münchener Bier” või “Münchner Bier” koos ühe punktis 4.2 nimetatud õllesordiga.

4.9 Riiklikud nõuded: Ajutine õlleseadus ja asjakohane rakendusmäärus.

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049, Brüssel.